**KGJK, nr.357/2017**

**16 nëntor 2017**

**KËSHILLI GJYQËSOR I KOSOVËS,** (KGJK), në bazë të nenit 108 të Kushtetutës së Republikës së Kosovës, nenit 4 të Ligjit (Nr. 03 /L - 223) për Këshillin Gjyqësor të Kosovës dhe nenit 28/A të Ligjit Nr.03/L-199 për Gjykatat (të plotësuar me Ligji Nr. 05/L-032), në vazhdimin e mbledhjes së 194-të, të mbajtur me 13 dhjetor 2017 nxjerr këtë:

**V E N D I M**

1. Miratohet dorëheqja e znj. Snežana VUJISIĆ, gjyqtar në Gjykatën Themelore në Prishtinë, dega Lipjan.
2. Obligohet Sekretariati i KGJK-së për zbatimin e këtij vendimi dhe njoftimin e Zyrës së Presidentit.
3. Ky vendim hyn në fuqi me datë 13 dhjetor 2017.

**A r s y e t i m**

Gjyqtarja Snežana Vujisić me datë 13 dhjetor 2017 ka paraqitur akt dorëheqjen dhe ka kërkuar lirimin nga funksioni i gjyqtarit të Gjykatës Themelore Prishtinë, dega Lipjan. Këshilli Gjyqësor i Kosovës kishte propozouar tek Presidenti i Republikës së Kosovës që z. Snežana Vujisić ta emëroj gjyqtar në Gjykatën Themelore Prishtinë, dega Lipjan në takimin e datës 9 tetor 2017 me qellim që të rris numrin e gjyqtarëve nga komunitetet jo-shumicë në Republikën e Kosovës, siç është përcaktuar me nenin 24 (3) dhe nenin 58 (4) të Kushtetutës, nenin 17 të Ligjit nr.03/L-223 për Këshillin Gjyqësor të Kosovës të ndryshuar dhe plotësuar me Ligjin nr.04/L-115, nenin 7 të Ligjit nr. 05/L -021 për mbrojtjen nga diskriminimi (GZ, nr. 16, 26 qershor 2015) dhe Marrëveshjen për Drejtësi të arritur në Bruksel, me datën 10 shkurt 2015, e cila është vazhdimësi e Marrëveshjes së Parë ndërkombëtare të parimeve që rregullojnë normalizimin e marrëdhënieve mes Republikës së Kosovës dhe Republikës së Serbisë, e ratifikuar nga Kuvendi i Republikës së Kosovës me Ligjin nr. 04/L-199 - GZ, nr. 38, 17 shtator 2013).

Mirëpo, znj. Vujisić, akt dorëheqjen e saj e paraqiti përafërsisht pas një muaji e gjysmë pas dekretimit nga Presidenti i Republikës së Kosovës dhe duk njoftuar se jap dorëheqje nga vnedi i punës ës gjyqtares së Gjykatës Themelore Prishtinë, dega Lipjan duke mos dhëne arsye tjera shtesë për paraqitjen e dorëheqjes së tij.

Këshilli Gjyqësor i Kosovës duke u bazuar në kërkesën e znj. Vujisić dhe rrethanat e rastit e aprovon akt-dorëheqjen si të tillë. Andaj, nga se u tha më lart u vendos si në dispozitiv të këtij vendimi.

Nehat IDRIZI,

 Kryesues i Këshillit Gjyqësor i Kosovës

*Kopje e vendimit i dërgohet:*

* *Zyres së Presidentit të Republikës së Kosovës*
* *Snežana Vujisić,* *Gjyqtare, Gjykata Themelore Prishtinë, dega Lipjan*
* *Kryetares të Gjykatës Themelore në Prishtinë*
* *Arkivit*